03/12/2019 | Administración LocalMunicipal
Vedra
Secretaría-Intervención
Aprobación definitiva PEF 2019-2020

EDICTO Aprobación definitiva do Plan Económico-Financeiro 2019-2020 De acordo co establecido na Lei Orgánica 2/2012, de 27 de abril, de Estabilidade Orzamentaria e Sostibilidade Financeira, o Pleno do Concello de Vedra, en sesión ordinaria celebrada o día 30 de outubro de 2019, aprobou o Plan Económico-Financeiro 2019-2020 elaborado polo incumprimento da estabilidade orzamentaria e da regra de gasto apreciado na liquidación do orzamento de 2018. Este plan estivo en exposición pública durante o prazo de 15 días a contar dende o día seguinte ao da súa publicación no Boletín Oficial da Provincia de Coruña núm.211, do 6 de novembro de 2019. Unha vez rematado este prazo de exposición pública, publícase no BOP a efectos exclusivamente informativos. PLAN ECONÓMICO-FINANCEIRO 2019/2020 1. INTRODUCIÓN. A Lei Orgánica 2/2012 do 27 de abril, de Estabilidade Orzamentaria e Sostibilidade Financeira (LOEPSF) establece a obriga para todas as administracións locais de incorporar tres medidas de consolidación fiscal: eliminación do déficit, a redución da débeda pública e o cumprimento da regra de gasto. O artigo 3 da LOEPSF dispón que “a elaboración, aprobación e execución dos orzamentos e demais actuacións que afectos aos gastos ou ingresos dos distintos suxeitos comprendidos no ámbito subxectivo desta Lei, realizarase nun marco de estabilidade orzamentaria, coherente coa normativa europea.” Ademais do cumprimento do principio de estabilidade orzamentaria, a LOEPSF esixe o cumprimento da regra de gasto e o principio de sostibilidade financeira, referida esta última ao volume de débeda. O seu artigo 21 dispón que en caso de incumprimento do obxectivo de estabilidade orzamentaria, obxectivo de débeda pública ou da regra de gasto, a administración que non o cumpra deberá formular un Plan Económico-Financeiro que permita no ano en curso e o seguinte, o cumprimento dos obxectivos ou da regra de gasto. De conformidade cos artigos 191 do Texto refundido da Lei reguladora das facendas locais aprobado por Real decreto lexislativo 2/2004, de 5 de marzo, e 89 do Real decreto 500/1990, de 20 de abril, o Concello de Vedra aprobou a liquidación do orzamento correspondente ao exercicio económico 2018 mediante Resolución da Alcaldía n.º109/2019 do 27 de febreiro de 2019, da cal se deu conta ao Pleno da corporación en sesión celebrada o 27 de marzo de 2019. De dita liquidación púxose de manifesto o incumprimento por parte deste Concello do obxectivo de estabilidade orzamentaria e da regra de gasto. En consecuencia a tal incumprimento, faise necesario a elaboración do Plan Económico-Financeiro que a continuación se detalla, que lle permita ao concello recuperar a situación de equilibro en 2019 e 2020, que se constatará nas respectivas liquidacións.2. CONTIDO E TRAMITACIÓN. O contido do Plan Económico-Financeiro atópase regulado actualmente: a) No artigo 21 da Lei Orgánica 2/2012 de Estabilidade Orzamentaria e Sostibilidade Financeira. b) No artigo 9 da Orden HAP/2105/2012 pola que se desenvolven as obrigas de información previstas na Lei 2/2012. c) No artigo 20 do Real Decreto 1463/2007. d) No artigo 116 bis da Lei 7/1985 reguladora das bases do réxime local. A regulación que debemos ter de referencia debe ser a contemplada no artigo 21.2. da LOEPSF, xa que o resto de normas que regulan o contido dos Plans Económicos-Financeiros volven enumerar de forma parecida parte do contido mínimo do artigo 21.2, ampliando outros aspectos que se derivan da propia elaboración dun Plan Económico-Financeiro. Distinta é a regulación contemplada no artigo 116 bis da Lei 7/1985 reguladora das bases do réxime local, que da información extraída de consultas emitidas ao Ministerio conclúese que a falta dun maior desenvolvemento, realmente non serían aplicables as ditas medidas salvo que foran totalmente necesarias para o saneamento ou se tivera que aplicar o disposto na D. A 9.ª da mencionada Lei, sobre o redimensionamento do sector público local. No Plan Económico-Financeiro que se presenta, non son necesarias contemplar as medidas incluídas no dito artigo 116 bis. No que respecta á tramitación, terase en conta o seguinte: a) O Plan Económico-Financeiro será presentado, no prazo máximo dun mes dende que se constate o incumprimento, ante o Pleno da Corporación. b) O Pleno da Corporación deberá aprobalo no prazo máximo de dous meses dende a presentación. c) A súa posta en marcha non poderá exceder de tres meses dende a constatación do incumprimento. d) Ao Plan daráselle a mesma publicidade que a establecida para a aprobación dos orzamentos da entidade. O Plan aprobado deberá remitirse a través da aplicación de captura habilitada ao efecto na Oficina Virtual para a Coordinación Financeira coas Entidades Locais.2.1. CONSIDERACIÓNS PREVIAS. O incumprimento da estabilidade orzamentaria e da regra do gasto constátase na liquidación do exercicio económico correspondente ao ano 2018.2.2. DIAGNÓSTICO ECONÓMICO. A continuación avaliase o cumprimento dos obxectivos da LOESPS como resultado da liquidación do Concello de Vedra correspondente ao exercicio económico 2018.2.2.1. Estabilidade orzamentaria. Necesidade de financiamento antes de axustes = - 178.232,47 € Obtense polo tanto da liquidación do orzamento de 2018 unha estabilidade negativa ou falta de financiamento por importe de -349.865,10 €. 2.2.2. Regra de gasto.2.2.3. Sostibilidade financeira. A) Débeda pública e aforro neto. Ratio débeda viva (%) = Débeda viva x 100/liq. Ingresos correntes B) Período medio de pago. O PMP global da débeda comercial a provedores do Concello de Vedra correspondente ao cuarto trimestre de 2018, determinado conforme ao Real decreto 635/2014 que desenvolve a metodoloxía de cálculo do período medio de pago a provedores das Administracións públicas, foi de 15,40, inferior ao establecido na normativa sobre morosidade.2.3. CAUSAS DE INCUMPRIMENTO E PREVISIÓN TENDENCIAL 2.3.1. Causas de incumprimento. O Concello de Vedra liquidou o exercicio 2018 incumprindo tanto o obxectivo de estabilidade orzamentaria como o da regra de gasto. En consecuencia, esta Entidade Local debe formular un Plan Económico-Financeiro de conformidade co establecido nos artigos 21 e 23 da Lei Orgánica 2/2012, de 27 de abril, de Estabilidade Orzamentaria e Sustentabilidade Financeira, e no artigo 9 da Orde 2105/2012, de 1 de outubro, pola que se desenvolven as obrigas de subministración de información previstas na Lei Orgánica, 2/2012, de 27 de abril, de Estabilidade Orzamentaria e Sustentabilidade Financeira. Para a realización do mesmo, é importante analizar as causas que levan ao incumprimento dos ditos obxectivos, para o que debemos ter en conta principalmente as seguintes consideracións: Primeira. –No ano 2018 produciuse un aumento anómalo das obrigas recoñecidas por investimentos reais en comparación con 2017. Ao respecto, estamos ante un incumprimento de natureza de capital. Así, obsérvase que a estabilidade orzamentaria calculada dos capítulos 1 ao 5 arroxaría o seguinte resultado: Pola contra, a estabilidade orzamentaria calculada dos capítulos 6 e 7: Obsérvase dos datos mostrados que nos gastos correntes, os dereitos recoñecidos netos son superiores ás obrigas recoñecidas netas, existindo polo tanto unha capacidade de financiamento. Porén, nas operacións de capital destácase unha falta de capacidade de financiamento que leva a que no conxunto do cálculo da estabilidade orzamentaria, esta sexa negativa e que o Concello incumpra dito obxectivo. Tendo en conta que o 100% dos gastos de capitais se corresponden con investimentos, o Concello debe adoptar medidas que reduzan o gasto en investimentos. Esta situación ademais de levar a un incumprimento da estabilidade orzamentaria, é causa tamén do incumprimento da regra de gasto, xa que o importe das obrigas recoñecidas por operacións de capital, concretamente en investimentos reais, foi anomalamente superior ao exercicio 2017, que é o exercicio sobre o que se calcula o límite da regra de gasto, como se mostra a continuación: Segunda. –No ano 2018 o Concello incorporou remanente de tesouraría afectado unicamente para gastos con fondos finalistas e non para gastos xerais, polo que isto non ten incidencia no incumprimento que aquí se analiza.2.3.2. Previsións tendenciais de ingresos e gastos. Achégase como Anexo I deste Plan as previsións tendenciais de ingresos e gastos para os exercicios 2019 e 2020 tendo en conta que a regra de gasto calcularase comprobando que a variación do gasto computable non supere a taxa de referencia do crecemento do Produto Interior Bruto. Ao efecto, no Consello de Ministros do 7 de xullo de 2017, acordouse o establecemento das seguintes porcentaxes de variación: Regra de gasto para o período 2018-2020 Taxa de referencia nominal (% variación anual) 2.4. MEDIDAS: DESCRICIÓN, CUANTIFICACIÓN E CALENDARIO. Debido ás causas que produciron o incumprimento do obxectivo de estabilidade e da regra de gasto na liquidación do exercicio 2018, analizadas nos apartados anteriores, deberase manter un seguimento e control do gasto nos capítulos 2 “Gastos correntes” e Capítulo 6 “Investimentos reais”. 3. CONCLUSIÓN E OBXECTIVO. O obxectivo do Plan Económico-Financeiro non é outro que acometer ao longo dos exercicios 2019 e 2020 as medidas do control do gasto necesarias aos efectos de cumprir coa estabilidade orzamentaria e de que os empregos non financeiros deducidos das liquidacións dos respectivos exercicios resulten compatibles co cumprimento da regra de gasto. Vedra, 28 de novembro de 2019 O alcalde, Carlos Martínez Carrillo ANEXO I PLAN ECONÓMICO-FINANCEIRO 1.1. Estabilidade orzamentaria.1.2. Regra de gasto.1.3. Sostibilidade financeira.1.3.1. Débeda Pública.1.3.2. Débeda comercial e PMP.